**Олга Маркова**

Завършила филология и журналистика, доктор на кинознанието, работи като критик-изкуствовед и журналист по проблемите на изкуството и културата.

Автор е на десет книги, посветени предимно на киното. Някои от тях като “Ролята на българската култура в световната цивилизация” са преведени на английски и разпространени по българските посолства и културни центрове в света. За двете мащабни книги “Майсторите на Голямото кино” и “Последните мохикани на киното” е удостоена със Златното перо на Съюза на българските журналисти, както и с Постамент със Златен диплом за ярък филмов критик на международния форум “Златен Витяз” в Русия. През 2019 г. излезе третата част от трилогията “Последните остават първи”. Повече от десет години в магистърската програма “Литература, кино и визуална култура” на СУ “Свети Климент Охридски” води курс по тази тема.

В дългогодишната си професионална кариера е работила като редактор в “Информация за чужбина” в БТА, като завеждащ отдел “Изкуство” в течение на четвърт век в Националния седмичник за литература и изкуство “Пулс”, както и като създател и главен редактор на Националния седмичник за образование, наука и култура “Аз-Буки”, където е отличена с няколко награди.